stanford-oval/wikipedia huggingface dataset:
Gary Gordon
Mogadishun taistelu

Gordon osallistui somalialaisen sotalordi Mohamed Farrah Aididin kaappaustehtävään Mogadishussa, Somaliassa 3. lokakuuta. Kun isku oli päättymäisillään, Cliff Wolcottin UH-60 Black Hawk ammuttiin alas kaupunkialueella. Putoamispaikalle lähti Combat Search And Rescue Team (CSAR) turvaamaan alueen. Vähän sen jälkeen ammuttiin alas toinenkin Black Hawk, jonka miehistöön kuului muun muassa lentäjä Michael Durant. Gordon ja Randy Shughart halusivat lähteä pelastamaan alasammuttuja alueen raivoisten somalialaisten käsistä. Vähän aikaa pelastamisoperaation alkamisen jälkeen Gordon haavoittui erittäin vakavasti, johon hän lopulta menehtyi. Randy Shughart vei kaatuneen Gordonin CAR-15-rynnäkkökiväärin rikkoutuneeseen tiilitaloon suojautuneelle Durantille. Shughart ei pärjännyt yksin somalialaiselle väkijoukolle, vaan hänkin kaatui ennen apujoukkojen tuloa. Tämän vuoksi somalialaiset saivat vangiksi Durantin. Hänet onnistuttiin vapauttamaan viikkoa myöhemmin.
Grand Prix Drivers’ Association

Grand Prix Drivers’ Association (GPDA) on Formula 1 -kuljettajien ammattiliitto, joka pyrkii huolehtimaan kuljettajien turvallisuudesta ja oikeuksista.
Historia

GPDA perustettiin vuonna 1961, jolloin liiton alkuperäisenä tehtävänä oli edustaa Fédération Internationale de l’Automobileen eli FIA:an kuuluvaa Commission Sportive Internationalea (CSI), joka oli tuohon aikaan moottoriurheilusta päättävä osasto, sekä parantaa kuljettajien ja kisakatsojien turvallisuutta. GPDA:lla oli merkittävä rooli 1960–1970-luvuilla, kunnes 1980-luvun alussa liitto hajosi sarjan tiukentuneiden poliittisten ja kaupallisten oikeuksien riitojen vuoksi ja muuttui Professional Racing Drivers’ Associationiksi. Merkittävimpiä tapahtumia 1980-luvulla oli vuoden 1982 Etelä-Afrikan osakilpailu, missä kuljettajat menivät hetkellisesti lakkoon ja lukittautuivat hotelliin mielenilmauksena FISA:n päätökselle vaatia kuljettajilta superlisenssiä Formula 1 -sarjaa varten. GPDA muodostettiin uudelleen vuoden 1994 San Marinon GP:n tapahtumien jälkeen, koska Ayrton Senna ja Roland Ratzenberger kuolivat kisaviikonlopun aikana (Ratzenberger lauantain aika-ajoissa ja Senna sunnuntain kilpailussa). Myös Rubens Barrichello loukkaantui San Marinon GP:n harjoituksissa, kun hän osui kovalla vauhdilla kanttikiveen, jolloin auto ajautui ilmalentoon, pyörähti useita kertoja ja sai Barrichellon menettämään tajuntansa. Vuonna 1996 GPDA vahvisti asemaansa perustamalla liiton päämajan Monacoon.
Jäsenyys ja johtoporras

GPDA:n jäsenyys ei ole pakollinen, esim. vain 19 kuljettajaa 22:sta kuului liittoon kauden 2013 aikana (Kimi Räikkönen, Adrian Sutil ja Valtteri Bottas olivat poikkeukset). GPDA:n jäsenmaksu oli vuonna 2008 noin 2000 £. 13. joulukuuta 2017 ilmoitettiin kaikkien F1-kuljettajien kuuluvan liittoon.
GPDA:n jäsenet valitsevat edustajansa. Kaudella 2021 GPDA:ta edustavat Sebastian Vettel, George Russell ja Alex Wurz, joista Wurz on myös puheenjohtaja.
| Puheenjohtaja | Palvelusvuodet |
| --- | --- |
 Stirling Moss: 1961–1963
 Jo Bonnier: 1963–1971
 Jackie Stewart: 1972–1978
 Jody Scheckter: 1979–1980

 Didier Pironi: 1980–1982
Ei GPDA:ta: 1982–1994
 Michael Schumacher: 1994–2005
 David Coulthard: 2005–2006
 Ralf Schumacher: 2006–2008
 Pedro de la Rosa: 2008–2010, 2012–2014
 Nick Heidfeld: 2010
 Rubens Barrichello: 2010–2012
 Alexander Wurz: 2014–
Ristiriitoja

Kauden 2005 aikana GPDA osallistui enemmän sarjan politiikkaan ja riitoihin. Yhdysvaltain GP:n fiaskon jälkeen GPDA tuki Michelinin renkaita käyttäneitä talleja FIA World Motorsport Councilin kuulemistilaisuudessa. Suurin osa kuljettajista allekirjoitti väittämän Michelinin rengassotkusta ja FIA:n toimimattomista ratkaisuista Michelin-talleja kohtaan, mutta Michael Schumacher oli poikkeus (häntä ei pyydetty allekirjoittamaan eikä olisi tehnyt niin joka tapauksessa, koska koki Indianapoliksen ongelmat turvallisuuden sijasta tekniikasta johtuviksi).
GPDA:n ja FIA:n puheenjohtajan Max Mosleyn oli tarkoitus neuvotella Britannian GP:n aikoihin, mutta Mosley peruutti tilaisuuden GPDA:n puheenjohtajan David Coulthardin medialle esittämien väitteiden vuoksi. GPDA lähetti Mosleylle kirjeen, jossa syytti tätä liiton turvallisuustavoitteiden vähättelemisestä:
Kaudella 2010 paluun F1-sarjaan tehnyt Michael Schumacher ilmoitti, että ei aikoisi liittyä GPDA:han, mutta ilmoittautui myöhemmin liittoon puhuttuaan GPDA:n edustajien (lähinnä Felipe Massan) kanssa.
Merkittäviä aktiviteetteja

GPDA:n aktiivisen toiminnan ansiosta turvallisuusboikotin kohteina olivat radoista Circuit de Spa-Francorchamps vuonna 1969 ja Nürburgring sekä 1970 ja 1976 (vuoden 1976 Niki Laudan onnettomuuden jälkeen).
Kaudella 2013 GPDA:n huolenaiheeksi nousivat Britannian GP:n renkaiden turvallisuus, minkä seurauksena liitto ilmoitti jäsentensä mahdollisuudesta jäädä pois Saksan GP:stä, jos rengasongelma ei ratkeaisi.
Toukokuussa 2015 GPDA ja Motorsport.com tekivät yhteistyönä maailmanlaajuisen kyselyn, jolla yli 200 000 Formula 1:iä seurannutta fania pystyi jakamaan omia näkemyksiään lajista.
Heinäkuussa 2015 Jules Bianchin kuoleman jälkeen GPDA koki, että vastuullisuus "ei koskaan kevene turvallisuuden osalta".
Maaliskuussa 2016 GPDA reagoi muuttuneeseen aika-ajojärjestelmään julkaisemalla Jenson Buttonin, Sebastian Vettelin ja Alex Wurzin kirjoittaman kirjeen kuljettajien puolesta, jonka mukaan lajin johtamispuoli oli rikkoutunut ja päätöksenteko oli vanhanaikaista ja huonosti rakennettua. GPDA:n mukaan tämänkaltainen päätöstenteko vaarantaisi F1-sarjan tulevaisuuden.
Grand Prix Hassan II

| Grand Prix Hassan II> Tiedot |
| --- | --- |
Kiertue:  ATP-turnaus
Sijainti:  Marrakech  Marokko
Kilpailupaikka:  Royal Tennis Club de Marrakech
Kilpailuluokka:  ATP World Tour 250
Kenttätyyppi:  Massa / ulkokentät
Kaavio:  32S / 32Q / 16D
Palkintorahaa:  450 000 $
Virallinen sivusto
Grand Prix Hassan II on huhtikuussa Marrakechissa, Marokossa järjestettävä tennisturnaus. Turnaus järjestettiin vuoteen 2015 asti Casablancassa, jonka jälkeen se on järjestetty Marrakechissa. Turnaus kuuluu miesten ATP World Tour 250 -sarjaan. Vuosina 1984-1989 turnaus kuului ATP-haastajakiertueeseen. Turnaus on ainoa Afrikassa järjestettävä ATP-turnaus.
Tulokset > Kaksinpeli

| Paikka> Marrakehc.Marrakehc.Marrakehc | Vuosi> .2017.2016 | Voittaja> . Borna Ćorić. Federico Delbonis | Loppuotteluvastustaja> . Philipp Kohlschreiber. Borna Ćorić | Tulos> .5–7, 7–6(7–3), 7–5.6–2, 6–4 |
| --- | --- | --- | --- | --- |
| Casablanca | 2015 |  Martin Kližan |  Daniel Gimeno-Traver | 6–2, 6–2 |
| Casablanca | 2014 |  Guillermo Garcia-Lopez |  Marcel Granollers | 5–7, 6–4, 6–3 |
| Casablanca | 2013 |  Tommy Robredo |  Kevin Anderson | 7–6(8–6), 4–6, 6–3 |
| Casablanca | 2012 |  Pablo Andújar |  Albert Ramos | 6–1, 7–6(7–5) |
| Casablanca | 2011 |  Pablo Andújar |  Potito Starace | 6–1, 6–2 |
| Casablanca | 2010 |  Stanislas Wawrinka |  Victor Hănescu | 6–2, 6–3 |
| Casablanca | 2009 |  Juan Carlos Ferrero |  Florent Serra | 6–4, 7–5 |
| Casablanca | 2008 |  Gilles Simon |  Julien Benneteau | 7–5, 6–2 |
| Casablanca | 2007 |  Paul-Henri Mathieu |  Álbert Montañés | 6–1, 6–1 |
| Casablanca | 2006 |  Daniele Bracciali |  Nicolás Massú | 6–1, 6–4 |
| Casablanca | 2005 |  Mariano Puerta |  Juan Mónaco | 6–4, 6–1 |
| Casablanca | 2004 |  Santiago Ventura |  Dominik Hrbatý | 6–3, 1–6, 6–4 |
| Casablanca | 2003 |  Julien Boutter |  Younes El Aynaoui | 6–2, 2–6, 6–1 |
| Casablanca | 2002 |  Younes El Aynaoui |  Guillermo Cañas | 3–6, 6–3, 6–2 |
| Casablanca | 2001 |  Guillermo Cañas |  Tommy Robredo | 7–5, 6–2 |
| Casablanca | 2000 |  Fernando Vicente |  Sébastien Grosjean | 6–4, 4–6, 7–6 |
| Casablanca | 1999 |  Alberto Martín |  Fernando Vicente | 6–3, 6–4 |
| Casablanca | 1998 |  Andrea Gaudenzi |  Álex Calatrava | 6–4, 5–7, 6–4 |
| Casablanca | 1997 |  Hicham Arazi |  Franco Squillari | 3–6, 6–1, 6–2 |
| Casablanca | 1996 |  Tomás Carbonell |  Gilbert Schaller | 7–5, 1–6, 6–2 |
| Casablanca | 1995 |  Gilbert Schaller |  Albert Costa | 6–4, 6–2 |
| Casablanca | 1994 |  Renzo Furlan |  Karim Alami | 6–2, 6–2 |
| Casablanca | 1993 |  Guillermo Pérez Roldán |  Younes El Aynaoui | 6–4, 6–3 |
| Casablanca | 1992 |  Guillermo Pérez Roldán |  Germán López | 2–6, 7–5, 6–3 |
| Casablanca | 1991 | Ei järjestetty | Ei järjestetty | Ei järjestetty |
| Casablanca | 1990 |  Thomas Muster |  Guillermo Pérez Roldán | 6–1, 6–7, 6–2 |
| Casablanca | 1989 |  Andres Võsand |  Mark Koevermans | 3-6, 7–6,  6–0 |
| Casablanca | 1988 |  Franco Davín |  Jordi Arrese | 6–3, 2-6, 6–4 |
| Casablanca | 1987 |  Tarik Benhabiles |  Francisco Yunis | 6-2, 7-5 |
| Casablanca | 1986 |  David De Miguel |  Thierry Champion | 6–2, 6–3 |
| Casablanca | 1985 |  Ronald Agenor |  Ricki Osterthun | 2-6, 6-3, 6-4 |
| Casablanca | 1984 |  Hans Gildemeister |  Chuck Willenborg | 6–7, 6–2, 6-1 |
Aiheesta muualla

Viralliset kotisivut (ranskaksi)
Doha Pune Brisbane Sydney Auckland Montpellier Sofia Quito New York Buenos Aires Marseille Delray Beach São Paulo Marrakech Houston Budapest Estoril München Istanbul Geneve  Lyon Stuttgart 's-Hertogenbosch Antalya Eastbourne Båstad Umag Newport Atlanta Gstaad Los Cabos Kitzbühel Winston-Salem Pietari Metz Chengdu Shenzhen Moskova Tukholma Antwerpen
Gáidaros (Megálo Chorió)

Gáidaros Megálou Chorioún saari.
| --- | --- |
Muut nimet:  Gáidaros Megálou Chorioú (Γάιδαρος Μεγάλου Χωριού)
Sijainti:  36°28′54″N, 27°17′25″E, Tílos Ródos, Etelä-Egean saaret Kreikka
Saariryhmä:  Dodekanesia
Pinta-ala:  0,802 km²
| --- | --- |
Asukasluku:  0
muokkaa - muokkaa wikitekstiä - muokkaa Wikidataa
Gáidaros (kreik. Γάιδαρος) eli Gáidaros Megálou Chorioú (Γάιδαρος Μεγάλου Χωριού) on pieni Kreikan saari, joka kuuluu Dodekanesian saariryhmään ja sijaitsee Tíloksen luoteispuolella. Saaren pinta-ala on 0,802 neliökilometriä ja se on asumaton (vuonna 2011). Hallinnollisesti Gáidaros kuuluu Tíloksen kuntaan, Ródoksen alueyksikköön ja Etelä-Egean saarten alueeseen.
Gáidaroksen saari, suomeksi ”Aasi”, sijaitsee Tíloksen luoteisrannikolla Megálo Chorión kylän edustalla. Saaret erottaa vajaan kilometrin levyinen salmi. Saarta kutsutaan ”Megálo Chorión Gáidarokseksi” erotuksena Tíloksen itärannikon toisesta samannimisestä saaresta, Gáidaros Livadeiónista. Saarten nimi viittaa niillä pidettyihin aaseihin.
Jermain Taylor

| Jermain Taylor> Henkilötiedot |
| --- | --- |
Koko nimi:  Jermain Taylor
Syntynyt: 11. elokuuta 1978 Little Rock, Arkansas
Kansalaisuus:   Yhdysvallat
Nyrkkeilijä
Lempinimi:  Bad Intentions
Pituus:  185  cm
Paino:  76 kg
Painoluokka:  keskisarja
Kätisyys:  oikeakätinen
Ammattilaistilastot
Ottelut:  38
Voitot:  33
– tyrmäysvoitot:  20
Tappiot:  ´4
Ratkaisemattomat:  1
Aiheesta muualla
www.jermaintaylor.com
Jermain Taylor (s. 11. elokuuta 1978) on yhdysvaltalainen nyrkkeilijä ja entinen maailmanmestari. Taylor on 185 cm pitkä.
Amatööriura

Amatöörinä Taylor voitti PALin mestaruuden ja National Golden Gloves -tittelin sekä saavutti maansa mestaruuskilpailuissa pronssia ja hopeaa vuosina 1997 ja 1998. 1998 hän myös saavutti pronssia Hyvän tahdon kisoista, ja alemmassa keskisarjassa pronssia 2000 Sydneyn olympialaisissa.
Ammattilaisura

Ammattilaiseksi Taylor siirtyi heti Sydneyn kisojen jälkeen solmittuaan sopimuksen DiBella Entertainment -tallin kanssa. Ensimmäisessä ammattilaisottelussaan 27. tammikuuta 2001 hän voitti Madison Square Gardenissa kokeneen Chris Walshin teknisellä tyrmäyksellä neljännessä erässä.
Seitsemännessätoista ammattilaisottelussaan 8. elokuuta 2003 Taylor otteli Alfredo Cuevasia vastaan avoimesta WBC:n keskisarjan Amerikan-mestaruudesta. 12-eräinen ottelu päättyi Taylorin voittoon kaikin tuomariäänin. Hän puolusti titteliään Alex Bunemaa, Raul Marquezia ja William Joppya vastaan. Seuraavassa ottelussaan 19. helmikuuta 2005 Taylor voitti aikaisemmin voittamattoman Daniel Edouardin teknisellä tyrmäyksellä kolmannessa erässä ja pääsi haastamaan Bernard Hopkinsin, joka tuolloin piti hallussaan kiistattomasti kaikkien neljän suuren liiton MM-titteleitä. Ottelu Hopkinsia vastaan käytiin 16. heinäkuuta samana vuonna. Täydet 12 erää kestänyt kamppailu päättyi lopulta Taylorin voittoon tuomariäänin 2-1, ja näin hän otti nimiinsä kiistattoman maailmanmestarin tittelin. Päätös aiheutti paljon keskustelua ja oli hyvin pienestä kiinni ettei ottelua olisi tuomittu ratkaisemattomaksi.
Uusintaottelu Taylorin ja Hopkinsin välillä käytiin 3. joulukuuta 2005, tosin Taylor oli joutunut luopumaan IBF-tittelistään jotta ottelu pystyttiin käymään. Myös tällä kertaa ottelu kesti täydet 12 erää, mutta kaikki tuomariäänet menivät Taylorin hyväksi. 17. kesäkuuta 2006 Taylor puolusti WBC- ja WBO-titteleitään Winky Wrightiä vastaan. Ottelu päättyi ratkaisemattomaan ja Taylor sai pitää tittelit itsellään. Myös WBA tunnusti Taylorin kiistattoman ("undisputed") mestaruuden sääntöjensä mukaan, koska hän piti hallussaan kahden muun suurliiton titteliä. 9. joulukuuta 2006 Taylor puolusti mestaruuttan voitokkaasti Kassim Oumaa vastaan ja 19. toukokuuta 2007 Memphisissä Cory Spinksiä vastaan hajaäänipäätöksellä. 29. syyskuuta Taylor puolusti mestaruuttaan Atlantic Cityssä Kelly Pavlikia vastaan. Taylor johti ottelua kaikkien tuomareiden korteissa, kunnes seitsemännessä erässä Pavlik löi hänet kanveesiin ja tuomari keskeytti kamppailun ja julisti Pavlikin voittajaksi.
Uusintaottelu Taylorin, ja Pavlikin välille järjestettiin 16.02.2008. Tämän ottelun Pavlik vei selvästi nimiinsä tuomareiden korteissa 12.erän jälkeen.
Taylor kohtasi Vuoden 2008 marraskuussa WBC liiton haastajaottelussa Jeff Lacyn. Taylor voitti ottelun tuomariäänin täysien erien jälkeen.
Vuoden 2009 lokakuussa Taylor kohtasi Arthur Abrahamin häviten tälle kamppailun viimeisessä erässä tyrmäyksellä.
Ottelutyyli

Taylor on tekninen nyrkkeilijä. Taylor on kovakuntoinen ja hän osaa ajoittaa iskunsa. Taylor on nopea, hän liikkuu kehässä hyvin ja osaa harkita tekemisiään. Taylor myös kykenee mukautumaan vastustajansa ottelutyyliin saaden sen kääntymään omaksi edukseen.
Aiheesta muualla

http://www.jermaintaylor.com/ (Arkistoitu – Internet Archive)
HMS Shrewsbury (1758)

| HMS Shrewsbury |
| --- | --- |

Aluksen vaiheet
Rakentaja:  Wells, Deptford
Kölinlasku:  14. tammikuuta 1756
Laskettu vesille:  23. helmikuuta 1758
Palveluskäyttöön:  maaliskuu 1758
Poistui palveluskäytöstä:  upotettu 1783
Tekniset tiedot
Uppouma:  1 594 bm
Pituus:  50,44 m (tykkikansi)
Leveys:  14,17 m
Syväys:  6,02 m
Koneteho:  purjeet
Miehistöä:  550
Aseistus
Aseistus:  74 tykkiä
HMS Shrewsbury oli Britannian kuninkaallisen laivaston vuonna 1758 vesillelaskettu Dublin-luokan 74-tykkinen kolmannen luokan linjalaiva.
Valmistus

Alus tilattiin 28. lokakuuta 1755 70-tykkisenä kolmannen luokan linjalaivana Wellsiltä Deptfordista, missä köli laskettiin 14. tammikuuta 1756. Alus laskettiin vesille 23. helmikuuta 1758 ja valmistui 2. toukokuuta Deptfordin laivastontelakalla. Aluksen rungon valmistuskustannukset olivat 26 285 puntaa 19 shillinkiä ja 3 pennyä, minkä lisäksi 9 466 puntaa 12 shillinkiä ja 8 pennyä varustamisesta.
Palvelus

Alus otettiin palvelukseen maaliskuussa 1758 päällikkönään Hugh Palliser ja se liitettiin Ansonin laivasto-osastoon. Alus upotti 12. syyskuuta 1758 HMS Unicornin ja HMS Lizardin kanssa Ranskan laivaston fregatin La Calypson Audiernenlahdella.
Rodney ilmoitti huhtikuussa 1782 aluksen olevan sopimaton palvelukseen. Alus oli laho ja miehistö upotti aluksensa 12. kesäkuuta 1783 Jamaikalla.
Gero Zambuto

Gero Zambuto (14. huhtikuuta 1887 Grotte – 11. tammikuuta 1944 Bassano del Grappa) oli italialainen näyttelijä ja elokuvaohjaaja.[lähde? ]
Zambuto opiskeli yliopistossa oikeustiedettä, mutta antautui sitten teatterinäyttelijän uralle. Hän työskenteli vuodesta 1913 lähtien elokuvanäyttelijänä ja -ohjaajana, mutta palasi teatteriin 1920-luvun alussa. Äänielokuvan tultua Zambuto näytteli jälleen muutamissa elokuvissa ja ohjasi muun muassa Totòn elokuvadebyytin Fermo con le mani! (1937). Hän teki huomattavan uran myös ääninäyttelijänä.
Elokuvia

La moglie di Claudio, 1918 (ohjaaja)
HMS Sigurd

| HMS Sigurd |
| --- | --- |

Aluksen vaiheet
Rakentaja:  Kockums Mekaniska Verkstad AB, Malmö
Laskettu vesille:  19. syyskuuta 1908
Palveluskäyttöön:  22. huhtikuuta 1909
Poistui palveluskäytöstä:  13. kesäkuuta 1947
Loppuvaihe:  myyty romutettavaksi 1961
Tekniset tiedot
Uppouma:  350 t (standardi) 416 t (kuormattu)
Pituus:  66,1 m
Leveys:  6,3 m
Syväys:  1,8 m
Koneteho:  7 200 ihp
Nopeus:  30 solmua
Miehistöä:  69
Aseistus
Aseistus:  4 x 75 mm/L53 M/05-10 -tykkiä 2 x 457 mm M/02-04 -torpedoputkea
HMS Sigurd (runkonumerot 6 ja syksystä 1940 alkaen 21) oli Ruotsin laivaston Vidar-luokan hävittäjä.
Valmistus

Alus tilattiin Malmöstä Kockums Mekaniska Verkstad AB:lta. Alus laskettiin vesille 19. syyskuuta 1908 ja liitettiin laivastoon 22. huhtikuuta 1909.
Palvelus

Sigurd osallistui laivaston mukana maan puolueettomuuden valvontaan sekä ensimmäisessä että toisessa maailmansodassa. Alus poistettiin palveluksesta 13. kesäkuuta 1947 ja se myytiin romutettavaksi 1961.
HMS Sheldrake (1911)

| HMS Sheldrake |
| --- | --- |

Aluksen vaiheet
Rakentaja:  William Denny and Brothers, Dumbarton
Kölinlasku:  15. tammikuuta 1910
Laskettu vesille:  18. tammikuuta 1911
Palveluskäyttöön:  19. toukokuuta 1911
Loppuvaihe:  myyty romutettavaksi toukokuussa 1921
Tekniset tiedot
Uppouma:  780 t
Pituus:  75,13 m (kokonaispituus)
Leveys:  7,7 m
Syväys:  2,7 m
Koneteho:  13 500 shp
Nopeus:  27 solmua
Miehistöä:  72
Aseistus
Aseistus:  2 × BL 4 tuuman Mk VIII -tykkiä yksiputkisina P Mk V -asennuksina 2 × QF 12 naulan 12 cwt laivatykkiä yksiputkisina P Mk I -asennuksina 2 × 21" torpedoputkea
HMS Sheldrake (viirinumerot H88 ja H0A)  oli Britannian kuninkaallisen laivaston Acorn-luokan hävittäjä ensimmäisessä maailmansodassa.
Valmistus

Alus tilattiin Dumbartonista William Denny and Brothersilta, missä köli laskettiin 15. tammikuuta 1910. Alus laskettiin vesille 18. tammikuuta 1911 ja valmistui 19. toukokuuta.
Palvelus

Alus myytiin romutettavaksi toukokuussa 1921.
Glosa

Glosa on keinotekoinen kieli, jonka Ronald Clark ja Wendy Ashby suunnitelivat kansainväliseksi apukieleksi Lancelot Hogbenin interglossan pohjalta vuosina 1972–1992. Interglossa oli alun perin kehitetty 1943.
Glosaa kirjoitetaan latinalaisin aakkosin. Sanoilla ei ole taivutusmuotoja, ja sama sana voi toimia verbinä, substantiivina, adjektiivina tai prepositiona. Sanasto on latinasta ja kreikasta, mutta esimerkiksi kielioppisäännöissä on vaikutteita myös muista kielistä. Perusglosassa on tuhat sanaa, mutta 6 000 sanan laajennettu sanasto on kehitetty vaativampia erikoisaloja varten.
Aiheesta muualla

Glosa.org
Keinotekoiset kielet
afrihili
babm
basic english
borduuri
budinos
dothraki
dunia
ekspreso
esperanto
esperanto II
europanto
fasala
gestuno
glosa
hutt
ido
interlingua
interlingue
interslaavi
ithkuil
klingon
kotava
latino sine flexione
lingua franca nova
loglan
lojban
loxian
mondlango
neo
novial
pandunia
quenya
sindar
slovio
solresol
sona
syldaavi
talossa
toki pona
uuskieli
volapük
kansainvälinen apukieli
taidekieli
suunnitelmakieli
luettelo keinotekoisista kielistä
Hannu Fordell

Hannu Hannunpoika Fordell (k. 1606) oli nuijasodan aikainen nimismies ja talonpoikien edustaja Tukholmassa.
Fordellin isä oli vouti ja maakauppias, jolta hän peri huomattavan omaisuuden. Hannu Fordell toimi Pietarsaaren ja Kaarlepyyn pitäjien nimismiehenä ja oli mukana siinä lähetyskunnassa, joka kesällä 1595 kävi esittämässä pohjalaisten valitukset Kaarle-herttualle. Samana vuonna hän oli mukana Söderköpingin valtiopäivillä. Klaus Fleming erotti hänet nimismiehen tehtävästä ja lähetti miehensä vangitsemaan hänet, mutta Fordell ehti paeta Ruotsiin, jossa hän toimi Pohjanmaan pitäjien virallisena asiamiehenä. Vasta Flemingin kuoltua hän palasi Suomeen ja matkusti keräämässä syytöksiä uutta voutia, Monikkalan herraa Hannu Hannunpoikaa vastaan. Fordellin vaimo otti osaa miehensä poliittisiin toimiin ja Klaus Fleming nimitti häntä "pahaksi piruksi".
Hannu Flink

Hannu Tapio Flink (s. 25. syyskuuta 1938 Pukkila) on suomalainen eläköitynyt yritysjohtaja, joka on saanut kauppaneuvoksen arvonimen.
Flinkin vanhemmat olivat kirvesmies Sulo Flink ja Helga Sipilä ja hänen puolisonsa on merkantti Ritva Tellervo Takanen. Flink valmistui kauppateknikoksi 1968 ja mainoshoitajaksi 1970 Markkinointi-instituutista. Hän oli V. Luhtanen Oy:n, vuodesta 1971 Luhta Oy ja vuodesta 1993 L-Fashion Group Oy, tukkuliikkeen varastomies 1954–1957, varastopäällikkö 1957–1959, myyntiedustaja 1960–1962, kenttäpäällikkö 1963–1964 ja markkinointipäällikkö 1965–1974 sekä Luhta-Tukun, vuodesta 1985 L-Trading, johtaja 1975–1997. Flinkillä on ollut myös useita kaupan alan ja muita luottamus- ja asiantuntijatehtäviä. Kauppaneuvoksen arvonimen hän sai 1996.
Guillaume de Machaut

Machaut (oikealla) kuvattuna 1300-luvun miniatyyrissä.
Guillaume de Machaut tai Machault, (noin 1300 Machault, Ranska – 1377 Reims, Ranska) oli ranskalainen runoilija ja säveltäjä. Hän opiskeli luultavasti Reimsissä. Vuodesta 1323 Machaut toimi Böömin kuninkaan Juhana I Luxemburgilaisen  palveluksessa hovisaarnaajana, myöhemmin notaarina ja sihteerinä. Hän oli Juhanan mukana, kun tämä matkusteli Euroopassa.
Guillaume de Machaut kirjoitti lähinnä perinteistä trubaduurirunoutta sekä epiikkaa, josta merkittävin on Voitr dit. Hän oli myös säveltäjä ja sävelsi ensimmäisen täydellisen polyfonisen messun.
Haihtuva muisti

Haihtuva muisti (engl. volatile) on tietokoneen muistia, joka kadottaa sisältönsä virran katketessa.  Vastakohtana haihtumaton muisti ei kadota sisältöä virran katketessa.
Tietokoneen primäärimuisti eli keskusmuisti on haihtuvaa muistia.
Rakenteellisesti yleisimpiä haihtuvia muisteja ovat dynaamiset RAM-muistit eli DRAM-muistit. Näissä muisteissa tieto on talletettu kondensaattoreihin, joita pitää virkistää säännöllisesti tiedon säilyttämiseksi ja aina lukuoperaation jälkeen. Ensimmäisten DRAM-muistien virkistämisestä huolehti suoritin, mutta nykyisissä muisteissa virkistäminen on rakennettu muistiin.  DRAM-muisti vie suhteellisen vähän piipinta-alaa mikropiirillä, joten muisti on edullista.
Suorittimissa käytetään nopeana välimuistina staattista RAM-muistia (SRAM), jossa muistitieto talletetaan kiikkuun.  Toteutustavan takia SRAM ei tarvitse virkistämistä, ja se voidaan suojata sähkökatkosta vastaan esimerkiksi paristovarmennuksen avulla. Muisti kuluttaa sähköä käytännössä vain muuttaessaan tilaansa, minkä takia yksi paristo voi riittää pariksikymmeneksi vuodeksi.  SRAM vie mikropiiriltä enemmän piipinta-alaa kuin DRAM, mikä tekee siitä DRAMia kalliimman tuottaa.
Historia

Varhaisissa tietokoneissa on käytetty elektroniputkia, Williams-putkia (ks. Manchester Mark I), ferriittirengasmuistia ja muita menetelmiä ennen puolijohdemuistin yleistymistä. Näistä ferriittirengasmuisti ei ole haihtuva vaan säilyttää tilansa virrattomanakin.
Guillem Vives

| Guillem Vives |
| --- | --- |

Henkilötiedot
Koko nimi:  Guillem Vives Torrent
Syntynyt: 16. kesäkuuta 1993 (ikä 31) Barcelona, Katalonia, Espanja
Kansalaisuus:   Espanja
Koripalloilija
Pelipaikka:  Pelintekijä
Pituus:  192 cm
Nyk. joukkue:  Valencia BC
Sarja:  Liga ACB
NBA-varaus:  ei varattu 2015
Pelaajaura
Seurajoukkueet
2011–2013 2013–2014 2014–:  CB Prat Joventut Badalona Valencia BC
Maajoukkueet
:   Espanja
Aiheesta muualla
FIBA
| Mitalit> Maa:   Espanja.Miesten koripallo.EM-kilpailut  | Mitalit> Maa:   Espanja.Miesten koripallo.EM-kilpailut  | Mitalit> Maa:   Espanja.Miesten koripallo.EM-kilpailut  | Maa:   Espanja> Miesten koripallo. |
| --- | --- | --- | --- |
|  Kultaa | Ranska ym. 2015 |  |  |
Guillem Vives Torrent (s. 16. kesäkuuta 1993 Barcelona) on espanjalainen koripalloilija, joka pelaa pelintekijän pelipaikkaa.
Vives on tehnyt uransa espanjalaisissa seurajoukkueissa. Hän on pelannut muun muassa Euroliigaa.
Espanjan maajoukkueessa Vives voitti Euroopan mestaruuden vuonna 2015.